
REFERAT

  Privind aprobarea pentru luna octombrie 2005 a listelor beneficiarilor- persoane cu handicap accentuat, grav si asistentii personali ai acestora - de abonamente lunare gratuite pe mijloacele de transport in comun in municipiul Timisoara

            In conformitate cu prevederile art. 18 alin.1 lit.(j) si art. 19 alin.1 lit.(g), din Legea nr. 519/2002 pentru aprobarea O.U.G. nr.102/1999 privind protectia speciala si incadrarea in munca a persoanelor cu handicap si Legea nr.343/2004 pentru modificarea si completarea O.U.G nr.102/1999, copiii si adultii cu handicap accentuat si grav precum si asistentii personali sau insotitorii acestora beneficiaza de gratuitate pe mijloacele de transport in comun.
Prin Ordinul nr.290/609 din 26.05.2003 al Secretariatului General al Guvernului si a Ministerului Lucrarilor Publice, Transporturilor si Locuintei au fost aprobate Normele metodologice privind modalitatea de acordare a gratuitatii transportului urban cu mijloacele de transport in comun de suprafata, precum si pentru stabilirea cuantumului acestei gratuitati pentru persoanele cu handicap accentuat si grav, precum si pentru asistentii personali ai acestora.
Potrivit Ordinului de mai sus beneficiaza de gratuitate pe transportul urban cu mijloacele de transport in comun urmatoarele categorii de persoane:
             a) copiii cu handicap accentuat;
             b) copiii cu handicap grav;
             c) adultii cu handicap accentuat;
             d) adultii cu handicap grav;
             e) asistentii personali ai persoanelor prevazute la lit. a-d,
Potrivit art.3 alin. (1) din Normele Metodologice aprobate prin Ordinul nr.290/609/2003, gratuitatea transportului urban cu mijloacele de transport in comun va fi acordata la recomandarea asistentului social din cadrul compartimentului specializat al primariei in a carei raza teritoriala isi are domiciliul sau resedinta persoana cu handicap, ca urmare a efectuarii anchetelor sociale pana la data de 15.09.2005.

In conformitate cu prevederile art.4 alin (1) din Normele Metodologice aprobate  prin Ordinul 290/609/2003 transportatorii elibereaza pe baza comenzilor emise de Consiliile Locale abonamente lunare pentru persoanele mentionate mai sus pe tipuri de valabilitate, incheindu-se in acest sens si un proces verbal de predare-primire, iar potrivit art. 4 alin.(2) din Normele Metodologice aprobate prin Ordinul 290/609/2003 lista beneficiarilor abonamentelor lunare se intocmeste de compartimentul de asistenta sociala din cadrul fiecarei primarii si se aproba de Consiliul Local.

         In conformitate cu art.6 alin.(1) si alin.(2) din Normele Metodologice aprobate prin Ordinul nr. 290/609/2003 calculul cheltuielilor aferente gratuitatilor acordate persoanelor cu handicap si asistentilor personali se va face de catre transportatori pe baza comenzii si a procesului verbal de predare-primire, iar cheltuielile aferente gratuitatii transportului urban cu mijloace de transport in comun de suprafata se finanteaza din bugetele locale, conform legii.

         Potrivit art.7 din Normele Metodologice aprobate prin Ordinul nr.290/609/2003 decontarea contravalorii abonamentelor pentru luna octombrie 2005 persoanelor beneficiare se face conform Conventiei SC2003-13.836/04.08.2003 prelungita prin actul aditional nr.1 inregistrat sub nr.SC2004-14234/05.08.2004 si actul aditional nr.2 inregistrat sub nr.SC2005-13620/29.07.2005, incheiate intre Consiliul Local al Municipiului Timisoara si Regia Autonoma de Transport Timisoara, de primariile in a caror raza teritoriala isi au domiciliul sau resedinta persoanele cu handicap grav, accentuat si asistentii personali la un tarif lunar de 300.000 lei/persoana (30 LEI NOI), tarif aprobat prin HCL nr.19/20.07.2004; pe baza dispozitiei primarului insotita de un centralizator al listelor si de un exemplar al listelor nominale intocmite pe fiecare centru de eliberare.

       In baza  art.38 lit. (d),  (i)  si (s) din Legea 215/2001 privind Administratia Publica Locala,

Urmare a celor mai sus prezentate,

                                                    PROPUNEM

 A se aproba acordarea de abonamente gratuite pe mijloacele de transport in comun in municipiul Timisoara pe luna octombrie 2005 unui numar de 3631 persoane cu handicap accentuat, grav si asistentii personali ai acestora, conform Listelor Anexa care fac parte integranta din prezentul referat. 

            Persoanelor cu handicap accentuat, grav si asistentilor personali ai acestora carora le expira certificatul de incadrare in grad de handicap in cadrul lunii octombrie 2005 si care fac dovada obtinerii unui nou certificat, li se elibereaza abonament de transport urban gratuit decontat la valoarea de 30 lei.

            Gratuitatea transportului urban cu mijloacele de transport in comun de suprafata pentru persoanele cu handicap accentuat, grav si asistentii personali ai acestora se va suporta din bugetul local de la Capitolul 60.02.47-Asistenta Sociala- Subcapitolul – Drepturile asistentilor personali pentru copiii si adultii cu handicap (Serviciul Public pentru Asistenta Speciala), art.20 alin.21.02-Transport asistati, bolnavi, invalizi si insotitori si este in valoare de estimativa de 108.930 lei pentru luna octombrie 2005.

